Diari Oficial de la Generalitat Valenciana


Sumari del DOGV 5070, del 12-08-2005 (2005/9161)

ACORD de 22 d'abril de 2005, del Consell de la Generalitat, pel qual s'autoritza determinada generació de crèdits finalistes del Fons de Cohesió en el capítol VII del programa pressupostari 442.50, Qualitat Ambiental, de la Conselleria de Territori i Habitatge per import de 6.426.358,94 euros. Exp. 14.006/05-015.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5070

Data del DOGV
:   12-08-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/9161


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 22 d'abril de 2005, del Consell de la Generalitat, pel qual s'autoritza determinada generació de crèdits finalistes del Fons de Cohesió en el capítol VII del programa pressupostari 442.50, Qualitat Ambiental, de la Conselleria de Territori i Habitatge per import de 6.426.358,94 euros. Exp. 14.006/05-015. [2005/9161]
  
El Consell de la Generalitat, en la reunió del dia 22 d'abril de 2005, va adoptar l'acord següent:
  
Per Decisió de la Comissió C(2002) 4657 s'aprova la concessió d'una ajuda del Fons de Cohesió per al grup de projectes denominat «Gestió de Residus a la Comunitat Valenciana 2002 (Grup 3)», amb un cost elegible previst de 13.479.052 euros, i una ajuda màxima de 02.927.973 euros equivalent al 80% del cost elegible, el beneficiari final del qual és l'empresa pública VAERSA com organisme responsable de la seua execució. Com a conseqüència, en l'exercici 2004 se subscriu un conveni de col'laboració amb VAERSA per a regular la seua participació financera en l'ajuda del Fons de Cohesió i a l'efecte s'habilita la línia de subvenció corresponent per import de 7.016.077,06 euros en el capítol 7 del programa pressupostari 442.50. Atés que l'ajuda prevista per a 2005 ascendix a 7.337.298,94 euros i tenint en compte la dotació consignada per a esta actuació en els pressupostos del 2005, la Conselleria de Territori i Habitatge proposa generar crèdit per import de 6.426.358,94 euros, per a ampliar la dotació de la línia de subvenció que dóna cobertura a l'anualitat 2005 del conveni mencionat.
  
En conseqüència, i en virtut del que disposen els articles 17 i 18 de la Llei de Pressupostos de la Generalitat per a l'exercici 2005, el Consell de la Generalitat
  
ACORDA
  
Primer
  
S'autoritza l'increment de crèdit en el pressupost d'ingressos en l'aplicació 791.00 «Transferències de capital. De l'exterior. Fons de Cohesió» per import de 6.426.358,94 euros.
  
Segon
  
S'autoritza l'increment de crèdit en el pressupost de despeses, aplicació pressupostària 48.91.56.139.32.5 per import de 6.426.358,94 euros.
  
Tercer
  
S'autoritza la modificació de la línia de subvenció T6210, així com la seua recodificació, de l'annex de transferències de capital del programa 442.50, Qualitat Ambiental, que ha de quedar com es detalla a continuació:
  
Codi Línia: X4894 Denominació Línia: Transferència de capital a VAERSA per a l'execució de projectes de gestió de residus finançats pel Fons de Cohesió.
  
Import: 7.337.298,94 Beneficiaris previstos: VAERSA
  
Entitat col·laboradora: Descripció i Finalitat:
  
Normativa reguladora: Fer efectiva la participació financera de VAERSA en l'ajuda del Fons de Cohesió per als projectes de gestió de residus executats per la dita empresa.
  
Tipus: Nominativa
  
AP. GV no
  
condicionada
  
Aportació externa Origen Import AP. COND. GV.
  
 I79100 7.337.298,94
  
València, 22 d'abril de 2005
  
El vicepresident i secretari
  
del Consell de la Generalitat,
  
VÍCTOR CAMPOS GUINOT